Diari Oficial de la Generalitat Valenciana


Sumari del DOGV 3752, del 18-05-2000 (2000/3850)

ORDRE de 5 de maig de 2000, de la Conselleria de Medi Ambient, per la qual es fa pública la línia de subvenció i el seu import global màxim per a l'any 2000, de les ajudes previstes en l'Ordre de 12 juny de 1997 (DOGV nº 3.025 d'1 de juliol de 1997) destinades a l'ordenació i foment de les xarxes d'interés públic de senderes de petit recorregut (PR), instal·lacions d'àrees recreatives i zones d'acampada en l'àmbit forestal de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3850


Data del document
:   05-05-2000

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

 Descriptors 

:   * via rural
    * càmping
    * ajuda pública
    * suport econòmic
    * zona d'esbarjo
    * muntanya
    * protecció del medi ambient

ORDRE de 5 de maig de 2000, de la Conselleria de Medi Ambient, per la qual es fa pública la línia de subvenció i el seu import global màxim per a l'any 2000, de les ajudes previstes en l'Ordre de 12 juny de 1997 (DOGV nº 3.025 d'1 de juliol de 1997) destinades a l'ordenació i foment de les xarxes d'interés públic de senderes de petit recorregut (PR), instal·lacions d'àrees recreatives i zones d'acampada en l'àmbit forestal de la Comunitat Valenciana. [2000/M3850]
  
L'Ordre de 12 de juny de 1997, de la Conselleria de Medi Ambient, estableix un règim de subvencions destinades a l'ordenació i foment de les xarxes d'interés públic de senderes de petit recorregut (PR), instal·lació d'àrees recreatives i zones d'acampada, en l'àmbit forestal de la Comunitat Valenciana.
  
L'article 1 de l'esmentada ordre estableix la dotació anual per a establir un règim d'ajudes en funció de l'assignació que per a aquest règim d'ajudes establisquen les corresponents lleis de pressupostos.
  
L'Ordre de 9 d'abril de 1999 (DOGV núm. 3.478), en l'article 3 modificava la base cinquena, apartat 1.a), de l'Ordre de 12 de juny de 1997 (DOGV núm. 3.025).
  
Vist que l'article 47.11.b del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, així com la línia pressupostària, i en l'exercici de les funcions que tinc atribuïdes
  
ORDENE
  
Article 1
  
Les ajudes destinades a l'ordenació i foment de les xarxes d'interés públic de senderes de petit recorregut (PR), instal·lacions d'àrees recreatives i zones d'acampada en l'àmbit forestal de la Comunitat Valenciana, regulades per l'Ordre de 12 de juny de 1997 de la Conselleria de Medi Ambient, s'han de finançar a càrrec del capítol VII de la secció 14, servei 04, programa 442.40, línia 2.167, dels pressupostos de la Generalitat Valenciana, amb un import màxim de 39.442.384 pessetes (234.781,32 euros) per a 2000.
  
Article 2
  
A les entitats locals se'ls pot avançar, a petició d'aquestes, fins a un 15% de l'import total de la subvenció, una vegada concedida l'ajuda.
  
Disposició final
  
La present ordre entra en vigor l'endemà d'haver sigut publicada en el Diari Oficial de la Generalitat Valenciana.
  
València, 5 de maig de 2000
  
El conseller de Medi Ambient,
  
FERNANDO MODREGO CABALLERO